Bells baterías fan servir totz os suyos components electronicos. Bi ha dos prencipals trazas d'emplegar baterías de tipo electronico. A primera ye l'uso de triggers en totz os diferents instrumentos que fan parti d'a batería. Istos triggers son pads de goma que se meten en o mesmo puesto a on que se i meterían os tradicionals instrumentos con os suyos parches. Cadagún d'istos contiene un transductor piezoelectrico que transmite un sinyal electrico quan se truca sobre ell. Cada pad s'une con un cordón a un modulo sintetizador que se encargará de reproducir o correspondient sonito d'ixe instrumento. Asinas, si o batería truca sobre o pad que ye designato como a caixa, o modulo sintetizador producirá o sonito d'una caixa. Como o sonito ye feito por un sintetizador, o mosito puet trigar entre un amplo rango de sonitos, como pueden estar os sonitos de qualsiquier tambor u platiello real u tamién sonitos electronicos. Un batería puet incluso fer que o sintetizador produzca sonitos que no son propios d'una batería, como chapadas, chuflitos u qualsiquier atro efecto de sonito.